Hagelberg

Hagelberg er navnet på et berg og en landsby i Fläming (Naturpark Hoher Fläming) i Brandenburg. Landsbyen ligger innenfor byen Bad Belzig i Landkreis Potsdam-Mittelmark.

Hagelberg ligger 200,24 meter over havet og danner dermed det høyeste punkt i Fläming og det tredje høyeste i Brandenburg. 

Området er særlig kjent for slaget ved Hagelberg (Kolbenslaget) i 27. august 1813. Slaget var en opptakt til folkeslaget ved Leipzig under Napoleonskrigene. Prøyssiske soldater, et nytt landforsvar og russiske kosakker møtte Napoleons tropper og påførte dem et tap på ca 6 000 mann, mens de mistet ca 1 500 av sine egne.

Referanser 

Brandenburgs geografi
Brandenburgs historie
Byer i Brandenburg